**Fernando de Castro Pires de Lima**, nado no Porto o 10 de xuño de 1908 e finado no mesmo lugar o 3 de xaneiro de 1973, foi un médico, profesor, escritor e etnógrafo portugués.

Traxectoria
-----------

Fernando Pires de Lima naceu o 10 de xuño de 1908 no Porto, fillo de Joaquim Alberto Pires de Lima. Os de Lima son descendentes pola liña feminina de D. Leonel de Lima, 1. ° Vizconde de Vila Nova de Cerveira, e a súa muller D. Filipa da Cunha.

Licenciouse en Medicina na Facultade de Medicina da Universidade do Porto.

Exerceu como axudante e director da Enfermería do Hospital Xeral de Santo António, foi profesor de Hixiene no Conservatorio de Música do Porto e director da Biblioteca Popular e do Arquivo de Medicina Popular. Tamén presidiu o Instituto de Etnografía e foi director do Museo de Etnografía e Historia de Porto como etnógrafo.

Ademais dos seus traballos publicados, tamén participou en varias publicacións científicas e publicacións periódicas nacionais e estranxeiras, entre as que destacan *Revista de Guimarães,* *Revista Lusitana* e *Revista de Tradiciones y Dialectologia* (Madrid). A súa colaboración tamén se atopa nas revistas *Feira da Ladra* (1929-1943) e na 3ª serie da revista *Germen* (1935-1938).

Tamén foi membro de asociacións científicas e culturais nacionais e estranxeiras como a Asociación de Arqueólogos do Instituto de Coimbra, a Sociedade de Antropoloxía e Etnoloxía de Porto, o Instituto de Historia e Etnografía de Lisboa, o Instituto de Antropoloxía de París, a Sociedade de Folclore do Brasil, a Federación de Academias de Letras do Brasil, a Asociación de Escritores Médicos de Madrid, a Real Academia Galega, o Seminario de Estudos Galegos, a Asociación de Xornalistas e Letras do Porto, a Academia das Ciencias. entre outros. 

Foi nomeado Cabaleiro da Orde da Instrución Pública o 26 de xuño de 1940.

Fernando Pires de Lima morreu o 3 de xaneiro de 1973, na cidade onde naceu, no Porto.

Obras
-----

Autor de numerosas obras, entre outras:

* *A Metafísica perante a inquietação científica* (1937)
* *Cantares do Minho* (1937-1942), em 2 volumes
* *Tradições Populares de Entre-Douro-e-Minho* (1938)
* *O Vinho Verde na Cantiga Popular* (1939), em colaboração com a irmã, Maria Clementina
* *Salazar no vértice de oito séculos de história*
* *O Simbolismo Cristão na Cantiga Popular* (1941)
* *Ensaios* (1943)
* *Romanceiro Minhoto* (1943), em co-autoria com o seu pai Joaquim Pires de Lima
* *São João na alma do Povo* (1944)
* *O amor na quadra popular* (1945)
* *Nossa Senhora de Portugal* (1947), em co-autoria com o seu pai Joaquim Pires de Lima
* *A Sereia na História e na Lenda* (1952)
* *Manta de retalhos* (1963), com prefácio do Prof. Marcelo Caetano

Notas
-----

1. ↑  Universidade Digital / Gestão de Informação (2009). "Antigos Estudantes Ilustres da Universidade do Porto: Pires de Lima". Consultado o 2014-05-11.
2. ↑  Universidade Digital / Gestão de Informação (2009). "Antigos Estudantes Ilustres da Universidade do Porto: Pires de Lima". Consultado o 2014-05-11.
3. ↑  Universidade Digital / Gestão de Informação (2009). "Antigos Estudantes Ilustres da Universidade do Porto: Pires de Lima". Consultado o 2014-05-11.
4. ↑  "Feira da ladra : revista mensal ilustrada (1929-1942), Tomo IX, páginas 204 a 206" (PDF). Consultado o 24 de febreiro de 2015.
5. ↑  Helena Roldão (12 de Fevereiro de 2019). "Ficha histórica:Germen : revista dos estudantes de medicina do Porto : medicina, cultura e vida académica (1932-1938)" (pdf). Consultado o 27 de Feberiro de 2019.
6. ↑  Universidade Digital / Gestão de Informação (2009). "Antigos Estudantes Ilustres da Universidade do Porto: Pires de Lima". Consultado o 2014-05-11.
7. ↑  "Cidadãos Nacionais Agraciados com Ordens Portuguesas". Resultado da busca de "Fernando Pires de Lima". Consultado o 2014-05-11.
8. ↑  Universidade Digital / Gestão de Informação (2009). "Antigos Estudantes Ilustres da Universidade do Porto: Pires de Lima". Consultado o 2014-05-11.